CELEX: 52016PC0653
Language: el
Date: 2016-10-06
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.10.2016
            COM(2016) 653 final
            2016/0319(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Με την απόφασή του της 7ης Σεπτεμβρίου 2016 στην υπόθεση C-113/14, το Δικαστήριο ακύρωσε το άρθρο 7 του κανονισμού σχετικά με την κοινή οργάνωση των αγορών γεωργικών προϊόντων (κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου), το οποίο καθορίζει τις κατώτατες τιμές αναφοράς για ορισμένα γεωργικά προϊόντα, με την αιτιολογία ότι οι εν λόγω κατώτατες τιμές θα έπρεπε να είχαν εγκριθεί μόνο από το Συμβούλιο, κατόπιν πρότασης της Επιτροπής, βάσει του άρθρου 43 παράγραφος 3 της Συνθήκης. 
               
               
                  Το Δικαστήριο ακύρωσε επίσης το άρθρο 2 του κανονισμού (ΕΕ) αριθ. 1370/2013 του Συμβουλίου για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, το οποίο καθορίζει το επίπεδο των τιμών δημόσιας παρέμβασης, για τον λόγο ότι το άρθρο αυτό είναι άρρηκτα συνδεδεμένο με το ακυρωθέν άρθρο 7 του κανονισμού ΚΟΑ. 
               
               
                  Δεδομένου ότι το Δικαστήριο διατήρησε τα έννομα αποτελέσματα των ακυρωθεισών διατάξεων των δύο πράξεων για μέγιστο διάστημα πέντε μηνών από την έκδοση της απόφασης, είναι αναγκαίο, πριν από το πέρας του χρονικού διαστήματος των πέντε μηνών, να τροποποιηθεί ο κανονισμός (ΕΕ) αριθ. 1370/2013, με την προσθήκη σε αυτόν των διατάξεων σχετικά με τις κατώτατες τιμές αναφοράς και τα επίπεδα των τιμών παρέμβασης που ακυρώθηκαν από το Δικαστήριο και με ορισμένες συνακόλουθες προσαρμογές.
               
            
            
               •Συνεκτικότητα με ισχύουσες διατάξεις στον τομέα πολιτικής
            
            
               
                  Η πρόταση ακολουθεί την απόφαση του Δικαστηρίου όσον αφορά τη νομική βάση για τον καθορισμό των κατώτατων τιμών αναφοράς σχετικά με την οργάνωση των αγορών γεωργικών προϊόντων.
               
            
            
               •Συνεκτικότητα με άλλες πολιτικές της Ένωσης
            
            
               
                  α.α.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η παρούσα πρόταση, για την οποία είναι συναρμόδια η ΕΕ και τα κράτη μέλη, είναι σύμφωνη με την αρχή της επικουρικότητας.
               
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας. 
               
            
            
               •Επιλογή του νομικού μέσου
            
            
               
                  α.α.
               
            
         
         
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  α.α.
               
            
            
               •Διαβουλεύσεις με τα ενδιαφερόμενα μέρη
            
            
               
                  α.α.
               
            
            
               •Συλλογή και χρήση εμπειρογνωσίας
            
            
               
                  α.α.
               
            
            
               •Εκτίμηση των επιπτώσεων
            
            
               
                  α.α.
               
            
            
               •Καταλληλότητα του κανονιστικού πλαισίου και απλούστευση
            
            
               
                  α.α.
               
            
            
               •Θεμελιώδη δικαιώματα
            
            
               
                  α.α. 
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Δεν υπάρχουν δημοσιονομικές επιπτώσεις από την πρόταση. 
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
            
               
                  α.α. 
               
            
            
               •Επεξηγηματικά έγγραφα (για οδηγίες)
            
            
               
                  α.α.
               
            
         
         
            
               
                  •
                        Αναλυτική επεξήγηση των επιμέρους διατάξεων της πρότασης
               
               
                  α.α.
               
            
            
               2016/0319 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με απόφαση της 7ης Σεπτεμβρίου 2016 στην υπόθεση C-113/14
                  1
               , το Δικαστήριο ακύρωσε το άρθρο 7 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
                  2
               , το οποίο καθορίζει τις κατώτατες τιμές αναφοράς για ορισμένα γεωργικά προϊόντα, με την αιτιολογία ότι οι εν λόγω κατώτατες τιμές θα έπρεπε να είχαν εγκριθεί μόνο από το Συμβούλιο, κατόπιν πρότασης της Επιτροπής, βάσει του άρθρου 43 παράγραφος 3 της Συνθήκης για τη λειτουργία της Ευρωπαϊκής Ένωσης («ΣΛΕΕ»).
            
            
               (2)Το Δικαστήριο ακύρωσε επίσης το άρθρο 2 του κανονισμού (ΕΕ) αριθ. 1370/2013 του Συμβουλίου
                  3
               , το οποίο καθορίζει το επίπεδο των τιμών δημόσιας παρέμβασης, για τον λόγο ότι το άρθρο αυτό είναι άρρηκτα συνδεδεμένο με το ακυρωθέν άρθρο 7 του κανονισμού (ΕΕ) αριθ. 1308/2013.
            
            
               (3)Το Δικαστήριο δήλωσε ότι τα έννομα αποτελέσματα του άρθρου 7 του κανονισμού (ΕΕ) αριθ. 1308/2013 και του άρθρου 2 του κανονισμού (ΕΕ) αριθ. 1370/2013 έπρεπε να διατηρηθούν για μέγιστο διάστημα πέντε μηνών από την ημερομηνία δημοσίευσης της αποφάσεως.
            
            
               (4)Ως εκ τούτου, είναι αναγκαία η τροποποίηση του κανονισμού (ΕΕ) αριθ. 1370/2013 πριν από τη λήξη του πεντάμηνου διαστήματος, με την εισαγωγή των διατάξεων σχετικά με τις κατώτατες τιμές αναφοράς και τα επίπεδα των τιμών παρέμβασης που ακυρώθηκαν από το Δικαστήριο και με ορισμένες συνακόλουθες προσαρμογές.
            
            
               (5)Λόγω της προθεσμίας που έχει ορίσει το Δικαστήριο στην απόφασή του, ο παρών κανονισμός θα πρέπει να αρχίσει να ισχύει την ημέρα της δημοσίευσής του,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κανονισμός (ΕΕ) αριθ. 1370/2013 τροποποιείται ως εξής:
            
            
               1)
                     Παρεμβάλλεται το ακόλουθο άρθρο 1α: 
            
            
               «Άρθρο 1a
            
         
         
            
               Κατώτατες τιμές αναφοράς
            
            
               1.Καθορίζονται οι εξής κατώτατες τιμές αναφοράς: 
            
            
               (a)για τον τομέα των σιτηρών: 101,31 ευρώ/τόνο, για το στάδιο της χονδρικής πώλησης εμπορευμάτων που παραδίδονται στην αποθήκη, πριν από την εκφόρτωσή τους· 
            
            
               (b)για το αναποφλοίωτο ρύζι: 150 ευρώ/τόνο για τον ποιοτικό τύπο που ορίζεται στο παράρτημα ΙΙΙ σημείο Α του κανονισμού (ΕΕ) αριθ. 1308/2013, για το στάδιο της χονδρικής πώλησης εμπορευμάτων που παραδίδονται στην αποθήκη, πριν από την εκφόρτωσή τους· 
            
            
               (c)για τη ζάχαρη ποιοτικού τύπου που ορίζεται στο παράρτημα ΙΙΙ σημείο Β του κανονισμού (ΕΕ) αριθ. 1308/2013, για τη μη συσκευασμένη ζάχαρη, στη θύρα του εργοστασίου: 
            
            
               i)για τη λευκή ζάχαρη: 404,4 ευρώ/τόνο· 
            
            
               ii)για την ακατέργαστη ζάχαρη: 335,2 ευρώ/τόνο· 
            
            
               (d)για τον τομέα του βοείου κρέατος: 2 224 ευρώ/τόνο για τα σφάγια αρσενικών βοοειδών κλάσης διάπλασης / κλάσης κατάστασης πάχυνσης R3, όπως ορίζεται στην ενωσιακή κλίμακα ταξινόμησης των σφαγίων βοοειδών ηλικίας οκτώ μηνών και άνω που αναφέρεται στο παράρτημα IV μέρος Α του κανονισμού (ΕΕ) αριθ. 1308/2013· 
            
            
               (e)για τον τομέα του γάλακτος και των γαλακτοκομικών προϊόντων: 
            
            
               i)246,39 ευρώ ανά 100 kg για το βούτυρο, 
            
            
               ii)169,80 ευρώ ανά 100 kg για το αποκορυφωμένο γάλα σε σκόνη· 
            
            
               (f)για το χοίρειο κρέας: 1 509,39 ευρώ/τόνο για τα σφάγια χοίρων ποιοτικού τύπου οριζόμενου βάσει του βάρους και της περιεκτικότητας σε άπαχο κρέας, όπως προβλέπεται στην ενωσιακή κλίμακα ταξινόμησης των σφαγίων χοίρων που αναφέρεται στο παράρτημα IV μέρος Β του κανονισμού (ΕΕ) αριθ. 1308/2013, ως εξής: 
            
            
               i)σφάγια βάρους από 60 έως λιγότερο από 120 kg: κλάση διάπλασης Ε· 
            
            
               ii)σφάγια βάρους από 120 έως 180 kg: κλάση διάπλασης R· 
            
            
               (g)για τον τομέα του ελαιολάδου: 
            
            
               i)1 779 ευρώ/τόνο για το εξαιρετικό παρθένο ελαιόλαδο· 
            
            
               ii)1 710 ευρώ/τόνο για το παρθένο ελαιόλαδο· 
            
            
               iii)1 524 ευρώ/τόνο για το ελαιόλαδο λαμπάντε με ελεύθερη οξύτητα δύο βαθμών· το ποσό αυτό μειώνεται κατά 36,70 ευρώ/τόνο για κάθε επιπλέον βαθμό οξύτητας. 
            
            
               2.Οι κατώτατες τιμές αναφοράς της παραγράφου 1 αναθεωρούνται από την Επιτροπή, λαμβανομένων υπόψη αντικειμενικών κριτηρίων, ιδιαίτερα των εξελίξεων στην παραγωγή, του κόστους παραγωγής (ιδιαίτερα των εισροών) και των τάσεων στην αγορά. Όταν απαιτείται, οι κατώτατες τιμές αναφοράς επικαιροποιούνται σύμφωνα με τη διαδικασία που προβλέπεται στο άρθρο 43 παράγραφος 3 ΣΛΕΕ βάσει των εξελίξεων στην παραγωγή και τις αγορές. 
            
            
               3.Οι αναφορές σε κατώτατες τιμές αναφοράς στον κανονισμό (ΕΕ) αριθ. 1308/2013 νοούνται ως αναφορές στις κατώτατες τιμές που καθορίζονται στην παράγραφο 1.»
            
         
         
            
               2)
                     Το άρθρο 2 αντικαθίσταται από το ακόλουθο κείμενο:
            
            
               «Άρθρο 2
            
            
               Τιμές δημόσιας παρέμβασης
            
            
               1.Το επίπεδο της τιμής δημόσιας παρέμβασης: 
            
            
               (a)για το μαλακό σιτάρι, το σκληρό σιτάρι, το κριθάρι, το καλαμπόκι, το αναποφλοίωτο ρύζι και το αποκορυφωμένο γάλα σε σκόνη ισούται με τις αντίστοιχες κατώτατες τιμές αναφοράς που ορίζονται στο άρθρο 1α στην περίπτωση αγοράς σε καθορισμένη τιμή και δεν υπερβαίνει τις αντίστοιχες κατώτατες τιμές αναφοράς στην περίπτωση αγοράς με διαγωνισμό· 
            
            
               (b)για το βούτυρο ισούται με το 90% της κατώτατης τιμής αναφοράς που ορίζεται στο άρθρο 1α στην περίπτωση αγοράς σε καθορισμένη τιμή και δεν υπερβαίνει το 90% αυτής της κατώτατης τιμής αναφοράς στην περίπτωση αγοράς με διαγωνισμό· 
            
            
               (c)για το βόειο και το χοίρειο κρέας δεν υπερβαίνει το επίπεδο που αναφέρεται στο άρθρο 13 παράγραφος 1 σημείο γ) του κανονισμού (ΕΕ) αριθ. 1308/2013. 
            
            
               2.Οι τιμές δημόσιας παρέμβασης για το μαλακό σιτάρι, το σκληρό σιτάρι, το κριθάρι, το καλαμπόκι και το αναποφλοίωτο ρύζι που αναφέρονται στην παράγραφο 1 προσαρμόζονται με προσαυξήσεις ή μειώσεις στις τιμές αυτές βάσει των κύριων ποιοτικών κριτηρίων για τα προϊόντα. 
            
            
               3.Η Επιτροπή προσδιορίζει με εκτελεστικές πράξεις τις αυξήσεις ή μειώσεις της τιμής παρέμβασης των προϊόντων της παραγράφου 2 του παρόντος άρθρου υπό τις προϋποθέσεις της εν λόγω παραγράφου. Οι εκτελεστικές πράξεις αυτές εκδίδονται σύμφωνα με τη διαδικασία εξέτασης που αναφέρεται στο άρθρο 15 παράγραφος 2.»
            
            
               3)
                     Στο άρθρο 8, το στοιχείο β) αντικαθίσταται από το ακόλουθο κείμενο:
            
            
               «β)την τιμή των πλεονασμάτων ζάχαρης που διατίθενται στην αγορά της Ένωσης ή, εάν δεν υπάρχουν πλεονάσματα ζάχαρης στην αγορά αυτή, την κατώτατη τιμή αναφοράς για τη ζάχαρη που καθορίζεται στο άρθρο 1α σημείο γ).».
            
            
               Άρθρο 2
            
            
               Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο/Η Πρόεδρος
               
            
         
         
            
                  
                     (1)
                  Απόφαση του Δικαστηρίου της 7ης Σεπτεμβρίου 2016, Γερμανία κατά Κοινοβουλίου και Συμβουλίου, C-113/14, ECLI:EU:C:2016:635.
               
               
                  
                     (2)
                  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671). 
               
               
                  
                     (3)
                  Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).